Den Vest-Sjællandske Avis, 1827-10-02
Den Østerrigske Jagttager indeholder en Afhandling om det nye Universitet i London, hvori dette bliver bedømt paa en aparte og mærkværdig Maade. Den siger: at der er bleven en almindelig Trang i det 19de Aarhundrede og er blivet eiendommelig for det at oprette Corporationer og Pengecompagnier. Hidindtil have disse Foreninger kun havt materielle Formaal; men det nye Universitet i London er det første Exempel paa en Pengefoederation, som har et intellektuelt Formaal. Hidindtil har man havt i England den Overbeviisning, at Underviisningen skulde gaae ud fra den geistlige Øvrighed og derfor vedbleve ogsaa Universiteterne i Oxford og Cambringe at være de kraftfuldeste Støtter for den geistlige Øvrighed, nemlig for den anglikanske Kirke. Vel ere de fulde af Misbrug og besidde mange Levninger af de forrige Klosterindretninger; men de vedbleve dog at være de egentlige Casteller forTorysmen og den Anglikanske Tænkemaade. Ogsaa gik den største Modstand imod den saakaldte Katholske Religion egentlig ud fra dem. Nu er man imidlertig kommen efterhaanden til den modsatte Overbeviisning, at Opdragelse og Underviisning bør gaae ud fra en anden Øvrighed nemlig fra Penge, og et Selskab af ubekiendte Actionairs udvælger et Raad af 24 Personer, som skal udnævne Professorer og foreskrive hvad derskal studeres. Penge blive saaledes her den første Gang den øverste Regent og Lovgiver i Videnskabernes Rige og Efterverdenens Planteskole; dette eneste og sidste Haab for en forvirret Tidsalder, bliver saaledes høitidelig underkastet Mammons Herredømme. Saaledes er det nye Universitet i London beskaffent: Alt bliver der lært som kan vides, det legemlige og det physiske især med største Omstændelighed, det moralske og historiske efter Behag, allene Religion og Theologie blive udelukkede. Actionairene bekiende sig til ingen udvortes Confession, ikke eengang til Troen paa Guds Eenhed. Veemodig yttrer Forfatteren til Programmet sig med Hensyn til Religionspunktet. Actionairerne sige ikke som Morderen Louvel: Dien nest jamais venu sur la terre; men de beklage oprigtigen at den vigtigste af alle Læregienstande maae forbigaaes formedelst de mange Secter og for begge Jndiernes Skyld, da Personer af enhver Troesbekiendelse og som ere bestemte til at afgaae til disse Lande skulle opdrages paa dette Universitet. Vi kunne sige: formedelst Pengenes og Actiernes Skyld, denne ubekiendte Stormester for det Londonske Universitet, for hvis cosmopolitiske Tænkemaade, al Forskiel paa al Troesbekiendelse og Troen selv maae forsvinde. Den meest passende Jndskrift paa den pragtfulde Universitetsbygning, som reiser sig i London vilde vel den bekiendte Togst blive: Liberte politique et religiense dans tout Pumyers Hermed var Stifternes og Velyndernes af det nye Universitets Sindelag paa det tydeligste udtrykket. Det er ikke de Whigs, som have understøttet og løssluppet denne Videnskabernes Leviathan imod det Toryske Oxford; alle ere enige med hinanden i at de Navne Whigs og Torys ikke passe meere for dem. Det er Cosmopoliterne, som under Beskyttelsen af Verdenshandelen og Pengeinterresserne tragte efter Skridt for Skridt at fratage Anglicanerne det gamle Englands Jordbund, dets Sæder og Love under hvis Hænder selv det Jrlandske katholske Anliggende er blevet til et cosmopolitisk. Qvæstionen angaaer ikke mere de Whigs og Torys Stridigheder med hinanden ved at afgjøre indenlandske Anliggender; men den nærværende Strid omfatter den hele beboelige Jord. Skal England, som Hovedet forden hele coloniserede Verden paa hiin Side af Havet staae i en fiendtlig Stilling, ligeoverfor det gamle Europa og dets Jnstitutioner, som Cosmopoliterne ville, eller skal det efter Anglikanernes Hensigt forblive et i Henseende til Hiertet og Blodet beslægtet Led af den Europæiske Statsfamilie uagtet de i mange Henseender ere adskilte og uafhængige derfra. Derpaa kommer det an ved den nærværende Kamp imellem de Brittiske Partier og som det tredie Partie, nemlig det som efter de radicale Grundsætninger bearbeidede de lave Folkeklasser med en usædvanlig Conseqvence, endnu synes at betragte uden at være fremtraadt paa nogen kraftfuld Maade. Det er tilstrækkeligt for os at have gjort opmærksom paa at Oprettelsen af det Londonske Universitet er et nyt og høist betænkeligt Tegn paa de Fremskridt, som det cosmopolitiske Partie i England har erholdet over sine politiske Modstandere. (Dette Stykke er af en umiskiendelig politisk Tendens, som maae være indlysende for enhver Kyndig, thi det synes ikke at ville sige mindre, end at tilkiendegive: at Storbrittannien stedse meere fierner sig fra Fastlandstaternes Constitutioner og Tænkemaade, og bevise Nødvendigheden af, at disse stedse nøiere forene sig med hinanden.)